પાણી વગરના એક દિવસની કલ્પના તો કરો ? ન પીવા માટે પાણી છે, કે ન ચા કોફી બનાવવા માટે. ન નહાવા માટે કે, ન બાથરૂમમાં ફ્લશ માટે. પાણી વગર કપડાં કેમ ધોઈ શકાય ? ક્યાંય પ્રચંડ આગ લાગી હોય, તો તેણે ઠારવી કેમ? પાણી વગર હોસ્પિટલમાં રહેલા દર્દીઓનું ધ્યાન કેમ રખાય ? ખેતરમાં પાણી વગર પાક કેમ ઊગે ? જેમ શ્વાસ વગર જીવન નથી તેમ પાણી વગર પણ જીવન નથી. આપણાં માટે ભલે આ કલ્પના હોય પણ દુનિયાના ઘણાં પ્રદેશોમાં રહેતા મનુષ્યો અને પશુપક્ષીઓ માટે આ નરી વાસ્તવિક્તા છે. આપણાં સહુની એ નૈતિક ફરજ છે કે, કુદરતે આપેલા આ અમૃતને જવાબદારીપૂર્વક વાપરીએ.